DISSERTATIO  INAUGURATIS, 


DE 


HYDROCELE  TUNICAE  VAGINALIS, 


jacobo  fairbairs  auctore. 


^Quandoquidem  hujus  inclytae  Academiae 
institutis  sancitum  est,  ut  singuli  ad  gra¬ 
dum  doctoratus  evehendi  aliquod  suae  dili¬ 
gentiae  specimen  in  ])ublicum  proferant, 
prae  caeteris  Hydrocele  mihi  se  commendat, 
morbus  equidem  non  periculosus  aut  curatu 
difficilis,  sed  quo  multi  laborant  et  semper 
magno  cum  incommodo.  Omnes  chirurgi 
maxima  attentione  eum  dignum  existima¬ 
verunt,  et  multi  inter  celeberrimos  ut  P. 
PoTT,  B.  Bell,  &c.  de  illo  Dissertationes 

eximias  scripserunt.  Difficile  erit  aliquid 
novi  addere  de  morbo  quem  tales  homines 
excoluerunt,  et  praesertim  non  est  expec- 
tandurn  in  dissertatione  hujus  generis.  Non 
dubitabo  observationibus  uti  aliorum,  con¬ 
tentus  me  morbum  intelligere  de  quo  agen¬ 
dum  est  evincere.  Nullo  alio  modo  Disser¬ 
tationis  Inauguralis  consilio  melius  respon¬ 
deri  potest. 

Omnia  corporis  cava  ab  aquosa  materie 
humectantur  quae  in  cnconomia  utilis  admo¬ 
dum  est,  has  partes  quae  sibi  invicem  atte¬ 
runtur  lubricas  reddendo,  ut  earum  motus 
liberior  fit,  et  concretio  quae  aliter  evinceret, 
malumque  induceret,  etiam  praecaveatur. 
Quum  eadem  vero  in  cavo  quovis,  tali  quan¬ 
titate  accumuletur  ut  tumor  et  molestia  inde 
oriantur,  morbus,  quem  hydi’opem  nominare 
solent  medici,  constituitur. 

Hoc  modo  variae  species  hydropis  produ¬ 
cuntur,  quae  ascites,  hydrothorax,  &c.  se¬ 
cundum  cavitatem  in  qua  aqua  accumulatur, 
appellantur.  Ubi  morbus  in  tunica  vaginali 

testis  aut  in  funiculo  spermatico  est  situs, 
nomen  Hydroceles  obtinuit.  Ut  itaque  se¬ 
des  morbi  variat,  sic  etiam  variant  pheno- 
mena. 

Tumor  scroti  non  dolens,  paulatim 
Crescens,  mollis,  fluctuans,  pellucidus. 

Sic  definitur  morbus  celeberrimo  Cul- 
LENo,  quem  inter  Hydropes  in  Classe  Cache¬ 
xiae  collocavit. 

Dominus  Pott  qui  multum  de  malo  scrip¬ 
sit,  quatuor  species  enumerat. 

1,  Ubi  aqua  est  inter  cutem  scroti,  aut 
anasarca  scroti. 

•  Ubi  est  inter  tunicam  vaginalem  et  tuni¬ 
cam  albugineam  testis  aut  Hydrocele 
Tunicae  Vaginalis. 


'  3.  Ubi  aqua  in  tunica  communi  chordae 
spermaticae  accumulatur. 

4.  Ubi  est  in  cista  ejusdem  tunicae  praeter- 
naturam  formata* 

Celeb*  Desault  aliam  speciem  etiam  enu¬ 
merat,  nimirum,  ubi  aqua  est  inter  duas 
tunicas  testiculi ;  sed  hic  nexus  est  inter 
tumorem  et  cavitatem  abdominis  medio  fo¬ 
raminis  quo  testis  exierat.  Hoc  malum 
hora  natali  existit,  hinc  Hydrocele  Congeni- 
talis  nominatum  est. 

De  his  observare  oportet  ut  prima  semper 
ab  anasarca  totius  corporis  pendeat,  et  itaque 
remediis  hydropis  occurrendum  sit.  Tertia 
et  quarta  species  rarissime  se  ostendunt,  fe¬ 
re  nunquam  incommodae  fiunt,  et  igitur 
auxilium  artis  salutaris  non  sibi  vindicant. 
Si  tertiam  speciem  amovere  necessarium  sit, 
eodem  modo  ac  in  curatione  Hydroceles  Tu¬ 
nicae  Vaginalis  agendum  est. 

In  hac  dissertatione  est  mihi  in  animo 
tantum  tractare  de  specie  secunda,  quae  sae¬ 
pius  occurrit,  et  fere  unica  est  quae  chirur¬ 
gi  ope  eget. 

DE  MORBI  NATUR J  ET  SIGNIS. 

IIic  morbus  tumore  scroti  ex  fluido  inter 
tunicam  vaginalem  et  tunicam  albugineam 
cumulato  oriente,  constat. 

Hae  tunicae  primo  a  peritonaeo  derivatae, 
semper  fluido  seroso  e  vasis  earum  lympha¬ 
ticis  eftuso,  causa  suas  functiones  fltcilio- 
res  reddendi  et  frictionis  effectis  exitiosis 
praeveniendi,  sunt  madefactae. 

Haud  raro  tamen  vitio  lymphaticorum 
hoc  contra  naturam  accumulatur,  et  mor¬ 
bo  originem  dat.  JLodem  modo  ])roducuntur 
omnes  species  Hydropis,  sed  Hydrocele 
omnino  est  affectio  localis,  ejuia  fer6  nun¬ 
quam  eodem  tempore  utrum  que  latus  affici¬ 
tur,  et  quanquam  alios  morbos  comitetur, 
crebro  in  secunda  valetudine  existit. 


Plerumque  scroti  tumor  paulatim  crescit. 

sed  in  aliis  alias ;  et  in  paucis  casibus  celer¬ 
rime  auget.  Non  dolet,  ob  quam  causam 
aes^er  rarissime  morbum  observat,  donec  ali- 
quamdiu  extiterit.  Hoc  tempore  tumor  est 
mollis,  laxus,  et  interdum  fluctuans.  Tes¬ 
ticulum  facile  sentitur.  Morbo  augente 
tamen  durescit,  et  saepe  testi  induratae  simi¬ 
lis  apparet ;  digito  prementi  resistit,  et  fluc¬ 
tuationis  sensus  evanescit  Summum  scro¬ 
tum  est  laeve,  interdum  splendens,  et  ru¬ 
gae  fere  e  conspectu  evolant.  Funicu¬ 
lum  spermaticum  per  totum  morbi  cur¬ 
sum  vitio  liberum  ad  tumoris  superiorem 
partem,  nisi  tumor  maximam  molem  at¬ 
tineat,  distinguere  possumus.  Testiculum 
tamen  non  sentitur  praeter  ad  partem  scroti 
superiorem  et  posteriorem  ubi  conjunguntur 
tunicae  vaginalis  et  albuginea.  Haec  pars 
aliis  durior  est,  et  haud  resiliendi  vim  habet. 
Haec  res  summi  momenti  est  in  morbum 
dignoscendo,  nam  in  sarcocele  digito  eun¬ 
dem  sensum  cum  aliis  dat.  Ubi  maximus 
fit  tumor  penis  involvitur,  et  fere  evan¬ 
escit. 

Si  aqua  non  sit  obscura,  et  morbus  longo 
tempore  non  extiterit,  lucerna  utrilibet  la¬ 
teri  scroti  admota,  pelluciditatem  indicat. 
Hoc  signum  omnibus  fere  cliirurgis  certis¬ 
simum  aestimatur;  et  ecpiidem  sine  illo  in 
nonnullo  dubio  operamur. 

In  Hydrocele  testis  interdum  amplificatur 
sed  duritie  et  dolore  sarcoccles  caret,  quan- 
quam  haec  aftectio  cum  aquae  accumula¬ 
tione,  haud  raro  est  conjuncta.  Hic  tamen 
testiculi  morbus  alterum  producit. 

Saccus  tunicae  vaginalis  saepe  non  densior 
fit,  praesertim  si  recens  sit  malum  ;  sed  sae¬ 
pissime  bis  terve  tunica  naturali  densior  ob¬ 
servatur.  In  hoc  casu  scrotum  non  trans¬ 
lucidum  est. 

4  •  * 

Fluidum  plerumque  in  'uno  sacco  accumu¬ 
latur,  sed  interdum  in  diversis  cistis  inveni¬ 
tur.  Dr  Baillie  credit  has  cistas  ab  adhesi 
onibus  inter  tunicas  oriri,  natura  fluidi  sero 
sanguinis  est  similis.  Est  subflavum,  sub- 

viride  aut  subfuscum.  Quantitas  a  mole 
tumoris  pendet. 


DE  MORBI  CAUSIS. 

Causae  omnes  quae  hunc  morbum  pro¬ 
ducunt  vel  effusionem  lymphae  augendo,  vel 
ejusdem  absorptionem  imminuendo  agunt. 
Difficile  est  dicere  quomodo  his  effectis  ori¬ 
ginem  dant,  nam  hactenus  paululum  de  se¬ 
cretione  notum  est.  Omnis  aetas  est  ei  ob¬ 
noxia,'  et  aliquando  infantes  eodem  affecti 
nascuntur. 

Dominus  Pott  causam  remotam  ignorat. 
Ruych  ex  varice  venarum  spermaticarum 
oriri  credidit,  et  certum  est  varicem  earun- 
dem  venarum  saepe  Hydrocelem  comitari. 
Omnes  aegri,  qui  mihi  obvenerunt,  violen¬ 
tiae  externae  malum  attribuerunt.  Eodem 
modo  ac  aliae  hydropis  species  tumoribus 
viscerum  partis,  qui  sanguinis  reditum  impe- 

diaiit,  producitur,  ut  a  sarcocele,  tumore 
tunicidi  spermatici,  kc. 

Lues  venerea  est  fortasse  causa  hujus 
morbi,  sed  possible  est  accumulationem  a- 
quae  iu  hoc  casu  a  tumore  testiculi  saepe  iii 
syphili  observato,  pendere.  Crebro  strictu¬ 
ris  urethrae  tribuendum  est,  nam  post  ha¬ 
rum  curationem  Hydrocele  discedit. 

DE  DIAGNOSI. 

I 

t 

Omnium  morborum  Diagnosis  momenti 
est,  sed  praesertim  eorum  quibus  obnoxia 
sunt  testicula,  quia,si  non  accuratissime  sint 
discriminati,  cum  magno  .periculo  chirurgus 
ad  aliquod  agendum  se  accingit,  nam  ope¬ 
ratio  Hydroceles  in  hernia  scroti  adhibita, 

effecta  pessima  produceret. 

\  <  •  *  .  ,1(1  • 

Semel  duos  chirurgos  habilissimos  vidi, 
qui  in  casu  fungi  haematodis  testis  injec¬ 
tione  utebantur.  Morbum  fuisse  Hydroccr 

lem  cum  tunica  vaginali  maxime  densata,  cre¬ 
diderunt.  Tumor  non  fuit  pellucidus.  In 
altero  homine  ch  rurgus  herniae  incarceratae 
omnibus  auxiliis  usus  est,  quanquam  mor¬ 
bus  hydrocele  fuisset,  nullo  alio  malo  com¬ 
plicata.  In  hoc  exemplo  multum  aegro  in¬ 
commodum  dedit,  et  in  illo  quamprimum 
castrare  necessarium  fuit.  Praeter  injuriam 
aegro  illatam  chirurgi  omnibus  fuerunt  ludi¬ 
brio. 

Est  mihi  in  animo  de  iis  malis  cum  quibus 
confundi  potest  Hydrocele,  pauca  dicere. 

Hernia  Scroti, — Ex  historia  supra  memo¬ 
rata  apparet,  eos  attentione  aut  scientia  ex¬ 
pertes  hunc  morbum  et  Hydrocelem  con¬ 
fundere  posse.  In  hernia  tumor  non  est  tam 
durus  aut  regularis.  Testis  ad  ejus  par¬ 
tem  inferiorem  facile  sentitur,  sed  funicu¬ 
lum  spermaticum  intestino  aut  omento  ob¬ 
ductum,  non  est  discernendum.  Scrotum 
non  transparet,  et  borborygmi  in  eo  aliquan¬ 
do  audiuntur.  Doloribus  et  aliis  colicae 

signis  obnoxius  est  aeger.  Si  hernia  reduci 
possit  naturam  morbi  satis  indicat.  In  her¬ 
nia  incarcerata  tumoris  dolor  et  alia  symp¬ 
tomata  morbum  manitbstant. 

Anasarca  Scroti. — In  hoc  cutis  scroti  est 
laevior  quam  in  Hydrocele  Tunicae  Vaginalis. 
Vestigium  digiti  prementis  in  tumore  ali¬ 
quamdiu  manet.  Ut  signum  est  affectionis 
totius  corporis,  utrumque  latus  eodem  tem¬ 
pore  fere  semper  occupat.  Hydropis  signa 
urgent,  veluti,  sitis,  urina  parca,  &c.  Tu- 
'  mor  non  est  pellucidus. 

Hydrocele  Funiculi  Spermatici. — In  hoc 
malo  tumoris  signa  eadem  sunt  ac  in  Hydro¬ 
cele  Tunicae  Vaginalis.  Suam  sedem  tamen 
habet  inter  annulum  abdominalem  et  testem, 
et  haec  semper  infra  tumorem  vitio  libera  * 
discernitur. 

Cfrcoce/^.— Sensatio  quam  digitis  ei  admo¬ 
tis  hoc  malum  dat  ejus  naturam  satis  decla¬ 
rabit. 

Sarcocele. — Hoc  malum  maxima  tumoris 
duritie  et  irregularitate,  cum  dolore  et  aegri 
valetudine  adversa  cognoscitur.  His  adde 
tumorem  non  pellucidum  esse.  Raro  inve¬ 
terascit  sine  funiculi  spermatici  vitio  super¬ 
veniente. 

-..-j 

Hernia  Humoralis, — Dolor,  tumor  subito 
post  gonorrhoeae  recessionem  apparens,  et 
febris  symptomatica,  quae  aliquando  comi¬ 
tatur,  mali  naturam  monstrant. 

Hydatides  in  tunica  vaginali  aliquando 
inveniuntur.  In  boc  casu  difficile  erit  inter 
duos  morbos  dignoscere  quia  eadem  pheno- 
mena  producuntur.  Ubi  Sarcocele  Hydro- 
celi  supervenit  de  affectionis  natura  judicare 
oportet  attente  considerando  symptomata 
quae  adsint. 

DE  PROGNOSI. 

Faustissima  est  prognosis  hujus  morbi. 
Nunquam  necat  et  plerumque  facile  amovc- 
(-^uo  magis  testiculum  est  allectum  eo 
difficilior  erit  Hydroceles  curatio. 


DE  MEDENDI  RATIONE. 

Indicationes  curatoriae  in  hoc  morbo 
eaedem  sunt  ac  in  Hydrope,  nimirum  flui¬ 
dum  amovere  et  tunc  ejus  reditum  impedire. 
Oum  tamen  morbus  est  localis,  nulla  auxilia 
praeter  ea  parti  affectae  admota  minimam 
vim  habent.  Necessarium  est  aquam  alicu- 
jus  instrumenti  punctura  emittere,  causa  pri¬ 
mam  indicationem  peragendi,  et  quolibet 
modo  tunicae  vaginalis  inflammationem  exci¬ 
tare,  ut  secundae  satisfaciamus. 

Aqua  scalpello  aut  instrumento  trocar 
appellato,  emittenda  est.  Plurimi  Chirurgi 
hoc  utuntur  et  sine  dubio  in  fere  omnibus 
exemplis  optimum  erit ;  quia  medio  canu- 
lae  facilius  effluit,  quam  ex  illius  vulnere. 

Ubi  tamen  est  suspicio  ullam  testis  affec¬ 
tionem  adesse,  scalpello  uti  oportet,  ut  Do¬ 
minus  Ramsden,  in  ejus  observationibus  de 
sclerocele,  commendat. 

Semper  ad  partem  tumoris  anteriorem  et 
inferiorem  incidenda  sunt  integumenta  scro¬ 
ti,  quo  loco  etiam  trocar  introducere  de¬ 
bemus,  nam  hic  minus  est  periculum  testem 
laedendi.  Post  hanc  operationem  aqua  in¬ 
terdum  non  redit,  sed  crebrius  alias  accidit, 
et  brevi  tumor  ht  ejusdem  molis  ac  antea. 

Alia  auxilia  itaque  sunt  admovenda  ad  se¬ 
cundae  indicationi  satisfaciendum.  Huic 
proposito  inserviunt  sex  operationes,  nimi¬ 
rum,  injectio,  incisio,  setaceum,  excisio, 
turenda,  et  causticum. 

Quanqiiam  omnes  hi  modi  operandi  om¬ 
nino  obsoleverint  praeter  injectionem  et  in¬ 
cisionem,  est  mihi  consilium  pauca  de  sin¬ 
gulis  agere. 


Qualibet  operatione  inflammatio  produci¬ 
tur,  unde  adhesiones  inter  tunicam  vagina¬ 
lem  et  tunicam  albugineam  oriuntur.  Hoc 
modo  cavitas  tunicae  prioris  deletur,  et 
aquae  accumulatio  praecavetur. 


Ignoro  an  unqiiain  probatum  sit  concre¬ 
tionem  inter  tunicas  ad  morbo  medendum 
semper  esse  necessariam.  Verisimile  est 
saepe  accidere,  sed  non  dubito  operationem 
aliquando  sine  minima  adhesione  curatio¬ 
nem  producerei  In  uno  post  injectionis 
usum  tumor  statim  rediit,  et  lucernae  medio 
a  fluido  pendere  fuit  compertum.  Brevi 
tameii  iterum  imminuere  coepit,  et  haud 
longo  tempore  aeger  ad  sanitatem  redige¬ 
batur.  In  hoc  exemplo  mihi  apparet  nullam 
adhesionem  ab  operatione  ortam  esse.  Alia 
ejusdem  generis  observavi,  et  unum  funi- 

culi  spermatici  ubi  agebatur  incisio.  Domi¬ 
nus  Ramsden,  post  multas  observationes, 
sibi  hanc  opinionem  asciscit. 

Injectio. — Fluidum  stimulans,  quod  satis 
inflammationis  producere  conveniat,  in  cavi¬ 
tatem  tunicae  vaginalis  injicitur.  Ejusdem 
quantitas  fere  aquam  emissam  aequare  debet, 
et,  duodecimam  horae  partem  retinendum 
est,  si  iion  adsit  nimis  molestiae.  Nonnullus 
dolor  tamen  est  utilis,  quia  inflammationem 
idoneam  indicat. 

Fere  omnes  nunc  temporis  vinum  rubrum 
adhibent.  Earle,  qui  primum  hoc  fluidum 
commendavit,  aqua  temperatum  secundum 
exempli  necessitatem  illud  injecit.  Plerum¬ 
que  vini  duas  partes  et  aquae  unam  prae¬ 
fert.  In  nosocomio  vino  mero  utuntur  et  fere 
semper  necessarium  erit.  Post  operationem 
scrotum  suspendere  oportet. 

Alia  fluida  quidam  chirurgi  adhibuerunt. 
M.  Lambert,  qui  jamdudum  de  hac  opera- 


TUNICAE  VAGINALIS. 


n 


tione  scripsit,  miiriate  liydrargyri  in  aqua 
calcis  soluto  usus  est.  Alcohol  etiam  a  non¬ 
nullis  ad  eandem  rem  est  usurpatum,  sed  ni- 
mis  inflammationis  produxit. 

Omnes  chirurgi  hanc  methodum  morbum 
curandi  sequuntur,  nam  non  solum  quam 
certissime  meditur,  sed  etiam  perbrevi  tem¬ 
pore  et  sine  eflectis  exitiosis  quae  haud  raro 
ab  aliis  oriuntur. 

Aliqua  affectione  testiculum  urgente  non 
sine  periculo  injectio  adhibetur.  In  hoc  casu 
itaque  operationem  sequentem  praeferre  o- 
portet,  quia  facilius  de  testis  conditione  judi¬ 
care  possumus. 

Incisio. — Quanquam  ex  hac  operatione 
haud  raro  mors  accesserit,  multum  Domino 
B.  Bell  est  commendata.  Dominus  Rus- 
I  SELL  etiam,  in  ejus  praelectionibus  clinicis, 

I  ad  eandem  sententiam  propendere  videtur  ; 

I  quia  interdum  injectio  non  respondet.  Ubi 

morbi  natura  non  bene  intelligitur  est  certe 
praeferenda.  Celsus  hanc  operationem  des¬ 
cripsit.  Tegumentis  scroti  a  media  ad  supe¬ 
riorem  partem  tumoris  incisis  scalpello  ape¬ 
riendus  est  saccus,  et  priusquam  omnis  aqua 
effluxerit  instrumentum,  bistoury  nomina¬ 
tum,  immitti  debet,  et  eo  tunicam  vaginalem 
a  summo  ad  imum  aperire  oportet.  In 
magno  tumore  melius  erit  partem  saculi  ex* 
cidere,  et  denique  vulnus  ab  imo  linteolo 
est  curandum. 

t 

Operatio  interdum  non  respondet,  et  sem- 
per  est  injectione  difficilior  et  molestior. 

JEdrisio.—Bic  modus  morbo  medendi  pri¬ 
ori  est  similimus.  Pars  scroti  ovata  et  fe¬ 
re  omnis  tunica  vaginalis  scalpello  exci¬ 
duntur.  Postea  tantum  necessarium  erit  a- 
pertum  vulnus  conservare,  quod  ab  imo  ex¬ 
pleri  debet.  Haec  operatio  nunc  temporis 
obsolevit,  nam  semper  est  periculosa  et  dif» 
ffcilis. 

•  Causticum. — Interdum  vice  scalpelli  caus¬ 
ticum  consilio  partem  scroti  et  tunicam  va¬ 
ginalem  amovendi,  est  adhibitum.  Periculo 
prioris  vacat,  sed  multum  molestior  est  o- 
peratio  injectione,  et  saepe  non  respondet. 

Turunda. — Tunicam  vaginalem  medio 
turundae  ex  linteo  aut  spongia  factae  non¬ 
nulli  irritant,  atque  inflammationem  suppur¬ 
ationemque  cient,  quo  modo  cavitatem  ubi 
aqua  fuit  accumulata,  delent. 

Nuper  M.  Laurey,  in  ejus  Memoires  de 
Chirurgie  Militaire,  introductionem  frustulac 
catheteris  elastici  in  tunicam  vaginalem  lau¬ 
davit,  quod  huc  ulluc  movendo  satis  infla- 
mationis  producit. 

Setaceum. — Dominus  Pott  semper  se- 
taceum  adhibuit.  A  tumoris  imo  ad  partem 
superiorem  in  canula  id  trajecit.  Non  in¬ 
jectioni  est  praeferendum,  sed  certe  mitior 
operatio  omnibus  aliis  videtur. 

Medicamenta  externa  sunt  fere  inutilia ; 
sed  Dominus  Keate  usu  solutionis  muriatis 
ammoniae  scroto  admotae  aliquando  malo 
mederi  solet. 


FINIS. 

I 

